Document ID: /roh_data/filtered/Billingualer_Corpus_interleaved-de-rm.jsonl.gz/1759

This is a text translated from German to Rumantsch Grischun.
Regierung verabschiedet Botschaft zur Inbetriebnahme des neuen Transitzentrums für Asylsuchende in Cazis

Der Kanton Graubünden plant, ein neues Transitzentrum für Asylsuchende in Cazis in Betrieb zu nehmen. Die Bündner Regierung hat die entsprechende Botschaft verabschiedet und beantragt dem Grossen Rat, einen Verpflichtungskredit von 1.8 Millionen Franken für den Kauf und die Inbetriebnahme der Liegenschaft zu gewähren. Das Parlament wird das Geschäft in der Junisession behandeln.

Bereits im Oktober 2009 hat der Kanton Graubünden in Unterrealta, Gemeinde Cazis, eine Liegenschaft zur Unterbringung von Asylsuchenden erworben. Im ehemaligen Hotel/Restaurant "Rheinkrone" können bis zu 100 Personen untergebracht werden. Die Unterkunft soll als Transitzentrum genutzt werden. Der Kauf und die Inbetriebnahme der Liegenschaft als Asylzentrum unterliegen der Zustimmung des Grossen Rates sowie dem fakultativen Finanzreferendum. Dem Grossen Rat beantragt die Regierung, einen Verpflichtungskredit von 1.8 Millionen Franken zu sprechen. Dabei beträgt der Kaufpreis 1.6 Millionen Franken und 200'000 Franken sind für bauliche Anpassungen vorgesehen.

Optimale Voraussetzungen

Die Liegenschaft in Cazis erfüllt die betrieblichen und baulichen Voraussetzungen für eine Kollektivunterkunft für Asylsuchende optimal. Das vormals als Hotel genutzte Objekt ist mit den erforderlichen Anpassungsarbeiten und den notwendigen feuerpolizeilichen Massnahmen innert zwei Monaten bezugsbereit. Der Zeitplan sieht vor, dass im September mit den Anpassungsarbeiten begonnen wird, so dass der Bezug des neuen Transitzentrums auf November möglich ist.

Mehr eigene Unterbringungsplätze

Ein Grund für den Erwerb der Unterkunft ist, dass die Zahl der neuen Asylgesuche nach wie vor hoch ist. Dem Kanton Graubünden werden jährlich 450 bis 500 Personen zur Unterbringung und Betreuung zugewiesen. Dabei ist der Kanton gewillt, die Unterbringung der Asylsuchenden auch weiterhin selbst und anstelle der Gemeinde vorzunehmen und diese von erheblichen personellen und finanziellen Aufwendungen zu entlasten. Ausserdem will die Regierung mit dem Kauf der Liegenschaft das Verhältnis zwischen angemieteten und eigenen Kollektiveinrichtungen ausgeglichener gestalten. Gegenwärtig hält der Kanton nämlich nur 8 Prozent der Unterkunftsplätze im Eigentum, 92 Prozent der Plätze sind angemietet. Mit der Inbetriebnahme des Transitzentrums "Rheinkrone" erhöht sich der Anteil Plätze in eigenen Kollektivunterkünften auf rund 140 Betten, was einem Eigentumsanteil von rund 25 Prozent des Gesamtbedarfs entspricht.

Zurzeit verfügt der Kanton insgesamt über 485 Plätze für die Unterbringung von Asylsuchenden. Mit der geplanten Inbetriebnahme des Transitzentrums "Rheinkrone" in Cazis und der angemieteten Unterkunft "Landhaus" in Davos-Laret erhöht sich die Unterbringungskapazität bis ins Jahr 2012 auf vorübergehend 705 Betten. Voraussichtlich im Jahr 2012 sollen die angemieteten Transitzentren "Schiabach" in Davos und "Bergwald" auf der Lenzerheide mit ihren insgesamt 170 Betten aufgegeben werden, so dass sich die Gesamtkapazität auf 535 Plätze reduzieren wird.

Umsetzung des neuen Unterbringungs- und Betreuungskonzepts

Mit der Nutzung der Liegenschaft "Rheinkrone" in Cazis als Transitzentrum vollzieht der Kanton den ersten Schritt zur Umsetzung des im vergangenen Jahr beschlossenen Unterbringungs- und Betreuungskonzepts. Dieses sieht vor, Asylsuchende und vorläufig Aufgenommene im Erstaufnahmezentrum auf den weiteren Aufenthalt in Graubünden vorzubereiten. Während des Verfahrens und bis zum Entscheid über den Verbleib oder die Verpflichtung zur Ausreise bringt der Kanton die Personen daraufhin in verschiedenen Transitzentren unter. Nach Abschluss des Verfahrens gelangen die ausreisepflichtigen Personen in das Ausreisezentrum. Dort werden auch alle Personen untergebracht, die im Kanton Graubünden um Nothilfe ersuchen und denen nur noch eine reduzierte Unterstützung ausgerichtet wird.

Auskunftspersonen:

- Regierungsrat Stefan Engler, Vorsteher Bau-, Verkehrs- und Forstdepartement, Tel. 081 257 36 01

- Regierungsrätin Barbara Janom Steiner, Vorsteherin Departement für Justiz, Sicherheit und Gesundheit, Tel. 081 257 25 01

Gremium: Regierung

Quelle: dt Standeskanzlei Graubünden

07.04.2010
La regenza deliberescha la missiva per metter en funcziun il nov center da transit per requirentas e per requirents d'asil a Cazas

Il chantun Grischun prevesa da metter en funcziun in nov center da transit per requirentas e per requirents d'asil a Cazas. La regenza grischuna ha deliberà la missiva correspundenta e dumonda il cussegl grond da conceder in credit d'impegn dad 1.8 milliuns francs per la cumpra e per la preparaziun da l'immobiglia. Il parlament vegn a tractar la fatschenta en la sessiun da zercladur.

Gia l'october 2009 ha il chantun Grischun acquistà ina immobiglia per la collocaziun da requirentas e da requirents d'asil a Riòlta sut, vischnanca da Cazas. En l'anteriur hotel/restaurant "Rheinkrone" pon vegnir collocadas fin 100 persunas. L'alloschi duai vegnir utilisà sco center da transit. La cumpra e la preparaziun da l'immobiglia sco center d'asil basegna il consentiment dal cussegl grond e suttastat al referendum da finanzas facultativ. La regenza propona al cussegl grond da conceder in credit d'impegn dad 1.8 milliuns francs. Il pretsch da cumpra è 1.6 milliuns francs e 200'000 francs èn previs per adattaziuns architectonicas.

Premissas optimalas

L'immobiglia a Cazas ademplescha optimalmain las premissas da manaschi e d'architectura per in alloschi collectiv per requirentas e per requirents d'asil. L'object che ha servì avant sco hotel è pront per abitar entaifer dus mais. Necessarias èn tschertas lavurs d'adattaziun e las mesiras da la polizia da fieu. L'urari prevesa da cumenzar il settember cun las lavurs d'adattaziun, uschia ch'il nov center da transit e pront per il november.

Dapli atgnas plazzas da collocaziun

In motiv per l'acquisiziun da l'alloschi è quel, ch'il dumber da las novas dumondas d'asil è anc adina grond. Al chantun Grischun vegnan attribuidas onn per onn 450 fin 500 persunas per la collocaziun e per l'assistenza. Il chantun è pront da procurar er vinavant sez per la collocaziun da las requirentas e dals requirents d'asil, empè da surdar quai a las vischnancas, e da distgargiar questas ultimas da lavur e da custs. Tras la cumpra da l'immobiglia vul la regenza ultra da quai concepir en moda pli equilibrada la relaziun tranter ils alloschis collectivs prendids a tschains ed ils agens. Actualmain è il chantun proprietari da mo 8 pertschient da las plazzas d'alloschi, 92 pertschient èn prendidas a tschains. Cun metter en funcziun il center da transit "Rheinkrone" s'augmenta la procentuala da plazzas en agens alloschis collectivs sin circa 140 letgs. Quai correspunda ad ina quota da proprietad da circa 25 pertschient dal basegn total.

Il chantun ha actualmain tut en tut passa 485 plazzas ch'èn destinadas per la collocaziun da requirentas e da requirents d'asil. Cun metter en funcziun sco previs il center da transit "Rheinkrone" a Cazas e l'alloschi prendì a tschains "Landhaus" a Tavau Laret s'augmenta la capacitad da collocaziun fin l'onn 2012 a temporarmain 705 letgs. L'onn 2012 duain probablamain vegnir liquidads ils centers da transit prendids a tschains "Schiabach" a Tavau e "Bergwald" a Planeiras cun lur total da 170 letgs, uschia che la capacitad da collocaziun vegn a sa reducir a 535 plazzas.

Realisaziun dal nov concept da collocaziun e d'assistenza

Tras l'utilisaziun da l'immobiglia "Rheinkrone" a Cazas sco center da transit fa il chantun l'emprim pass per realisar il concept da collocaziun e d'assistenza ch'è vegnì concludì l'onn passà. Quest concept ha l'intent da preparar las requirentas ed ils requirents d'asil sco er las persunas admessas provisoricamain che vivan en in center per l'emprima registraziun, per lur ulteriura dimora en il Grischun. Durant la procedura e fin a la decisiun davart la dimora u l'obligaziun da partenza da la Svizra collochescha il chantun la persuna en differents centers da transit. Suenter che la procedura è terminada arrivan las persunas ch'èn obligadas da partir da la Svizra en il center d'expulsiun. Là vegnan collocadas er tut las persunas che dumondan agid d'urgenza en il chantun Grischun e che survegnan mo pli in sustegn reducì.

Infurmaziuns:

- cusseglier guvernativ Stefan Engler, schef dal departament da construcziun, traffic e selvicultura, tel. 081 257 36 01

- cussegliera guvernativa Barbara Janom Steiner, scheffa dal departament da giustia, segirezza e sanadad, tel. 081 257 25 01

Gremi: regenza

Funtauna: rg chanzlia chantunala dal Grischun

07.04.2010